[{"text_idx": "#000000", "text": "2022 \u2013 Kitarrivirtuoosist sale Henry 24-aastase modelliga?"}, {"text_idx": "#000001", "text": "Ongi aasta otsa saanud. Ma kirjutasin kolm korda selle esimese lause ja kolm korda kustutasin a\u0308ra ja siis kirjutasin neljandat korda uuesti, sest kui faking igavalt vo\u0303ib u\u0308hte postitust alusada ja samas on see lause nii oodatav. Aga ma ei taha olla oodatav. Ma tahan, et lugemine siin oleks va\u0308rske ja natuke ootamatusi ta\u0308is. Et kui sa vaatad, et na\u0308e, Henryl ei ole ta\u0308na reklaampostitus, siis sa tuled ja loed la\u0308bi, ja\u0308a\u0308d mo\u0303ttesse ja taipad, et kurat, on ikka ku\u0308ll reklaampostitus! Ok, nali, seda ma ei teeks. Nii peeneks ei soovi ma minna, et hakkan teiega siin trikitama. Olete mul olnud imelised ja seepa\u0308rast soovin ka mina aegapidi paremaks minna. Sest inimene ku\u0308llastub asjadest. Mingil hetkel on nii mo\u0303nigi teist a\u0308ra kadunud ja hea on na\u0308ha, et siis hiljem ka tagasi tulnud ja iga paari aasta tagant viskan ma u\u0308les, et andke soovitusi, mida teha paremini, millest rohkem kirjutada ja kogu aeg on vastused ta\u0308psed samad \u2013 Henry, a\u0308ra muuda mitte midagi!"}, {"text_idx": "#000003", "text": "Esileedi luges mulle siin mingit horoskoopi ette. Ma ise ei armasta horoskoope. Ma arvan, et see on kellegi fantaasiavili. Va\u0308ljamo\u0303eldis. Ma arvan, et horoskoobid on negatiivsed isegi neile, kes neisse ei usu, aga ikka loevad \u2013 kui see hoiatab sind selgseso\u0303naliselt millegi eest, piirab soovitustega mingit osa sinu elust, siis isegi kui sa seda ei usu, mo\u0303jutab see sinu alateadvust."}, {"text_idx": "#000004", "text": "Seega ma arvan, et horoskoobid on kra\u0308pp... va\u0308lja arvatud need, mis ennustavad mulle asju, mis mulle mokka mo\u0308o\u0308da on ja see, mille Esileedi mulle ette luges, meeldis mulle va\u0308ga. Seega seda horoskoopi ma usun ja kiidan heaks. Horoskoop soovitas mul uuel aastal olla va\u0308ga avatud, et vastu vo\u0303tta ko\u0303iki neid suuri muutuseid, mis mu ellu tulevad. 50 kilo kergem Henry 24-aastase modelliga tundus pa\u0308ris po\u0303nev muutus mu ellu. Aga siis ma tegin silmad lahti ja korraks suisa vo\u0303patasin, kui na\u0308gin kui kurja pilgu Esileedi mulle selle mo\u0303tte peale saatis. Kuidas ta u\u0308ldse teadis, mida ma endale ette kujutasin? Ma ra\u0308a\u0308gin, see naine na\u0308eb mu pa\u0308he!"}, {"text_idx": "#000005", "text": "Ma ei soovinud ka seda blogijate tagasivaate ku\u0308simustikku blogina kirja panna, sest 2021 ei ole olnud meile eriti hea aasta. See on mo\u0303jutanud tugevasti meie mo\u0303lema to\u0308o\u0308d ja u\u0308ldse on suur tu\u0308dimus peal kogu sellest SARSi teemast ja ma olen valmis nu\u0308u\u0308d selle a\u0308ra lo\u0303petama, aga kus sa sellega. Tartu olla mingi eriline epitsenter taas ja haigestumine taas peagi laes. Lisaks on kahju sellest, et minu kallis vanaisa on ta\u0308naseks jo\u0303udnud seisu, kus temast on va\u0308ga va\u0308he alles. Pole enam tema ise. Ma ei ole ise kunagi vanadusdementsust nii la\u0308hedalt na\u0308inud, aga see on ha\u0308mmastav, kuidas me la\u0308heme justkui tagasi sinna, kust me kunagi tulime. Muutume taas lapseks. U\u0308llatume igapa\u0308evaste asjade peale. Vajame 24/7 hoolt ja meid ei saa omapa\u0308i ja\u0308tta. Meie eest peidetakse a\u0308ra ko\u0303ik teravad asjad. Ta\u0308pselt nii nagu me kunagi kodu babyproofisime kui lapsed perre saabusid."}, {"text_idx": "#000006", "text": "Kuid mida oodata 2022 aastalt? Kui ma vaatan lapsepo\u0303lvepilte, siis mul saab uuel aastal ta\u0308is 35 aastatat, kui ma paksuks la\u0308ksin. Sellest ajast saadik olen ma imestusega vaadanud, kuidas need kerged klassivennad keksus kolmandat klassi hu\u0308ppavad ja iga kell ujuma tormavad ha\u0308benemata enda sa\u0308rki seljast vo\u0303tta. See ta\u0308hendab, et minu teekond ja\u0308tkub ka 2022 aastal. Sel aastal la\u0308ks mul kevadel Esileediga va\u0308ga ha\u0308sti Wildfiti programmi ja\u0308lgides ja viimased kolm na\u0308dalat oleme me seda taas teinud. Suvel kaotasime oma sihi ninig su\u0308gisel tuli suhkur ellu tagasi ja meil mo\u0303lemal on see kurjajuur. Suhkur (rafineeritud valge suhkur) loob sellise pideva na\u0308lja. So\u0308o\u0308d ko\u0303hu ta\u0308is ... ja midagi magusat tahaks ka veel peale. Kui tavalisel inimesel piisabki siis kommist, siis so\u0303ltlasena ka\u0308in mina pa\u0308ev otsa, et midagi na\u0308ksida otsida, et seda pidevat tu\u0308hja tunnet ta\u0308ita. Suhkur on meil nu\u0308u\u0308d menu\u0308u\u0308st taas va\u0308ljas, kuna me alustasime uuesti Wildfiti kolme-kuulist programmi, mis viib ko\u0303ik need vajalikud muutused tu\u0308kk haaval sisse. Kui peale eelmist korda, kui programm la\u0308bi sai, ei olnud mul kogemust ja oskusi, kuidas peale programmi edasi elada, siis nu\u0308u\u0308d on mul puust ja punaseks kogemus enda nahal, kuidas vanade harjumuste juurde naasta ja kuidas tagasi kukkuda. Ja kui sa oled enda jaoks 100% kindlusega a\u0308ra defineerinud, kus on lo\u0303ks, siis on sinna palju lihtsam mitte sisse astuda. Sel korral on meil ka teine koolitaja (Piret), et a\u0308kki la\u0308heneb tema natuke teise ku\u0308lje pealt, kui eelmine ja nii ongi \u2013 sama kursus, aga ta\u0308iesti erinev la\u0308henemine. Mo\u0303lemad toimivad, aga kogemus on lihtsalt erinev."}, {"text_idx": "#000007", "text": "Teine unistus, mida ma soovin, et see realiseeruks, ehk mille ma muudan endale eesma\u0308rgiks. Isegi mitte uueks aastaks, vaid ma olen juba sellega alustanud \u2013 ma tahan o\u0303ppida kitarri ma\u0308ngima. Piisavalt, et niisama kitarr aeg-ajalt kaasa vo\u0303tta ja seda kusagil seltskonnas lo\u0303kke a\u0308a\u0308res tinistada. Vo\u0303tsingi oma tolmuse kitarri kapi otsast alla ja ka\u0308isin muusikapoes selle keeli vahetamas ja hooldust tegemas. Eks ma jagan enda progressi ka teiega storydes. O\u0303nneks na\u0308eb storysid ka Facebookis."}, {"text_idx": "#000008", "text": "Kolmas eesma\u0308rk (ma ei anna lubadusi, vaid ma sean eesma\u0308rgid ja panen enda eesma\u0308rkidena kirja) on lugeda la\u0308bi taas 12 raamatut. Mo\u0308o\u0308dunud aastaga lugesin ma la\u0308bi 12 raamatut ja ma olen seepa\u0308rast nii uhke enda u\u0308le. Viimasena \u201cU\u0308lakorruse pere\u201c ja see oli taas va\u0308ga po\u0303nev lugemine ning olemas Elisa Raamatu a\u0308pis. Mul oli vahepeal mingi 20 aastat, kus ma ei lugenud mitte u\u0308htegi. Ma ku\u0308ll alustasin ja ostsin raamatuid kokku, aga ei lugenud neist la\u0308bi mitte u\u0308htegi. Nu\u0308u\u0308d Elisa Raamatuga loen ma pea iga pa\u0308ev. Ja kuna see on mind selle eesma\u0308rgiga nii palju aidanud, siis ma to\u0303ena\u0308oliselt promon seda nu\u0308u\u0308d ja ka edaspidi. Loomulikult ma loeks meelsamini paberraamatut, aga kui ma seaks selle endale lugemise tingimuseks, siis 20 aastat lugemata la\u0308bi u\u0308htegi raamatut on hea na\u0308ide, kui palju (loe:va\u0308he) ma sellisel juhul loeks. Elisa Raamat on imeline a\u0308pp ja ma soovin lihtsalt, et neil oleks rohkem praktilisi a\u0308ri- ja turundusteemalisi raamatuid. Kui sul pole veel a\u0308ppi, siis katseta- sul on isegi ko\u0303ik Kroonikad ja muud ajakirjad seal olemas. Mul on ka sooduskood, millega saad kaks kuud u\u0308he hinnaga. Aga ok, aitab."}, {"text_idx": "#000009", "text": "Neljas eesma\u0308rk on aga seotud blogiga. Ma ei oska seda veel so\u0303nadesse panna, aga minu eesma\u0308rk oleks olla parem. Teha midagi teistmoodi. Tuua uusi ideid sisse. A\u0308kki teha taas mo\u0303ne teise sisuloojaga mingi u\u0308hisprojekt? A\u0308kki luua oma saade, mida kuskil kanalil edastada? Va\u0308hemasti ma soovin, et uus aasta tuleks palju positiivsem, kui see, mis siin lo\u0303ppema hakkab."}, {"text_idx": "#000010", "text": "Soovin seda ka teile. Igale lugejale. Ta\u0308nan igat u\u0308hte, kes on aasta jooksul pannud u\u0308hegi laigi, uurinud u\u0308htegi ba\u0308nnerreklaami, ja\u0308tnud u\u0308hegi kommentaari- ma ta\u0308nan sind ja luban, et sa vo\u0303id osa vo\u0303tta ka sellest edukast aastast, mis horoskoobi kohaselt kohe algamas on. Jagan seda o\u0303nne sinuga suurima heameelega. Ta\u0308nan ka ko\u0303iki koosto\u0308o\u0308partnereid \u2013 teie usaldus ja soov mind enda tegemistesse kaasata on mulle suureks komplimendiks. Loodan, et kasutate mu seda pulbitsevat entusiasmi, mida ma hetkel siin endas tundmas olen ka uuel aastal, et ma saaksime u\u0308ksteist eesma\u0308rkidele la\u0308hemale aidata. Ja loomulikult aita\u0308h Esileedile, et ta mind ja\u0308tkuvalt armastab ning endale soovib. Minusse usub ja julgustab. Ja ta\u0308nan enda ema, kes on olnud ta\u0308iesti imeline \u2013 tugev ja osavo\u0303tlik. Ma ei oskaks paremat soovida. Teie ko\u0303ik, kes te meid u\u0308mbritsete siin ja va\u0308ljaspool internetti, olete olnud see positiivne, mis mo\u0308o\u0308dunud aastast kaasa vo\u0303tta. A\u0308ra muutu!"}, {"text_idx": "#000011", "text": "Ah jaa... ja raamat. Vaevaliselt, aga edeneb. Mul oleks kubjast vaja. Kuulge \u2013 kirjutage ise mulle aeg-ajalt so\u0303imukirju, et umbes \u201eHenry, mis sa passid? Mine raamatut kirjutama!\u201c vo\u0303i meelituskirju \u201eHenry, kui sa la\u0308hed ja ja\u0308rgmised 10 leheku\u0308lge ta\u0308na valmis kirjutad, oled sa ko\u0303ige tu\u0308u\u0308nem vend Jaani teel!\u201c"}, {"text_idx": "#000012", "text": "\u201c2022 \u2013 Kitarrivirtuoosist sale Henry 24-aastase modelliga?\u201d on saanud 5 vastust"}, {"text_idx": "#000014", "text": "Jah, Henry, a\u0308ra muuda midagi , naudime sinu kirjato\u0308o\u0308d ta\u0308pselt sellisena nagu see on. Sest kohe kohe la\u0308heb sul kogu see ga\u0308ng kooli ja siis tuleb neid muudatusi oi oi kui palju. Ja nii po\u0303nev saab olema ja hoopis uue sisuga postitused hakkavad tulema."}, {"text_idx": "#000015", "text": "Kui tublisti raamatut kirjutad, siis peale seda vo\u0303id enda kiituseks kitarri tinistada \ud83d\ude42"}, {"text_idx": "#000016", "text": "Kui magusaisu on nii suur, kas suhkru asemel teelusikata\u0308is mett aitaks? \ud83d\ude09\nRaamat oleks vahva eesma\u0308rk... Mitu ta\u0308hema\u0308rki sul ta\u0308na plaanis kirjutada on? \ud83d\ude09"}, {"text_idx": "#000017", "text": "Aga hakka ise WF coatchiks, siis ei kuku a\u0308ra sealt nii kergesti? Aga see on halb mo\u0303te, siis tulevad ko\u0303ik ainult sinu koolitustele ja teised coachid surevad na\u0308lga\ud83d\ude06\nTv.teine, kes su\u0308gisel reelt maha libises ja hakkab nu\u0308u\u0308d uuesti algusest pihta \ud83d\ude0a"}, {"text_idx": "#000018", "text": "Mul ei olnud raamat meeleski :O Ilmselgelt on viimane aeg see valmis saada \ud83d\ude42"}, {"text_idx": "#000019", "text": "Mulle on ja\u0308a\u0308nud mulje, et Noorsand on koduo\u0303ppel. Kui nii, siis oleks va\u0308ga tore lugeda, miks selline otsus ja kuidas sujub ning mis plaanid kaksikutega on \ud83d\ude42"}, {"text_idx": "#000020", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000022", "text": "Kui sa peaks valima endale na\u0308dalaks kaaslase, siis valiks pigem"}, {"text_idx": "#000023", "text": "Ta\u0308name, et liitusite meie uudiskirjaga."}, {"text_idx": "#000024", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000026", "text": "Postitus valmis koosto\u0308o\u0308s Tsilgaga Pole hullemat asja kui nohu. Vo\u0303i noh on. Tegelikult vo\u0303iks ma siin kirjutada ku\u0308mme postitust ja\u0308rjest teemal: Asjad, mis on hullemad kui nohu. Aga..."}, {"text_idx": "#000027", "text": "Mu suurim hirm la\u0308ks ta\u0308ide"}, {"text_idx": "#000028", "text": "Kui ta aknast va\u0308lja vaatate, vo\u0303ite vist na\u0308ha, et su\u0308gis on ka\u0308es. NOT! Ta\u0308itsa pekkis, kus seda enne na\u0308htud, et septembri keskpaik ja va\u0308ljas selline la\u0308mmi, et puhu..."}, {"text_idx": "#000029", "text": "Testisin enda tervist. Ja\u0308a\u0308n vist ellu."}, {"text_idx": "#000030", "text": "Valmis koosto\u0308o\u0308s esmakaitse.ee Ma olen va\u0308ikestviisi hu\u0308pohondrik. Ka\u0308isin siin metsas, tundsin keegi toimetab habemekarvades- Selge! Puuk! Ma suren a\u0308ra! Ok, vo\u0303ib-olla ei sure, aga mul on ja\u0308rgmised 8..."}, {"text_idx": "#000031", "text": "Blogis ilmuvad postitused paar korda na\u0308dalas, kuid peamine ja igapa\u0308evane tegevus toimub meil siiski sotsiaalmeedia kanalites Instagramis ja Facebookis"}]